પ્રથમવાર જ યુ.એસ.ઓપનની ફાઇનલમાં પહોંચી અને જાપાનની નાઓમી ઓસાકાએ ઇતિહાસ રચી દીધો. અત્યંત વિવાદાસ્પદ બનેલી ફાઇનલમાં ઓસાકાએ અમેરિકાની જ દિગ્ગજ ખેલાડી સેરેના વિલિયમ્સને સીધા સેટોમાં 6-2, 6-4થી હરાવીને પોતાની કેરિયરનું પહેલુ ગ્રાન્ડ સ્લેમ જીત્યું છે. નાઓમી ઓસાકાની ઐતિહાસિક જીતની સાથે આ મેચ સેરેના વિલિયમ્સના કેરિયરની સૌથી ખરાબ મેચ પણ ગણાવવામાં આવશે. આ મેચ દરમિયાન સેરેના અને અમ્પાયર કાર્લોસ રામોસ વચ્ચે ભારે વિવાદ થયો હતો.